cyanic-selkie/wikianc huggingface dataset:
Henrik VI av Det tysk-romerske rike
Ettermæle
I samsvar med sin rang er han avbildet med den keiserlige ørn, riksregalier, og en skriftrull i Codex Manesse, et manuskript fra 1300-tallet som viser 140 aktverdige poeter (se Minnesang), og minst tre dikt er tilskrevet den unge og romantiske Henrik VI. I ett av dem beskriver han en romanse som får ham til å glemme all jordisk makt, og hverken rikdom eller kongelig verdighet kan veie opp for hans lengsel for denne damen: «ê ich mich ir verzige, ich verzige mich ê der krône» – «før jeg oppgir henne, vil jeg heller oppgi kronen».
Gyldenløve
Barn av Christian V
Etterkommere i mannslinjen ble av kongen tildelt grevetittel og navnet Danneskiold. Av disse døde grenen Danneskiold-Laurvig ut i mannslinjen i 1783. Christian Gyldenløves etterkommere derimot, grevene av Danneskiold-Samsøe, lever stadig.
Våpenskjold
Navnet Gyldenløve på de dansk-norske kongenes utenomekteskapelige barn, har sammenheng med at løve og gull inngikk i de sammensatte våpenskjoldene som kongene tildelte disse personene. Både gull og løve er vanlige i våpenskjold fra alle europeiske land helt fra middelalderen. Likevel hadde gull og løve en høy prestisje på 1600-tallet, fordi gull-farget løve finnes i det norske kongevåpenet, mens blå løver på gull bunn finnes i det danske. Disse motivene fantes derfor i det dansk-norske unionsvåpenet.
Christian Matras
Matras' første storverk var Føroysk–donsk orðabók = Færøysk–dansk ordbok sammen med Mads Andreas Jacobsen i 1928. Siden har Matras og Jacobsen vært et synonym for denne klassikeren som kom i nye utgaver i 1961, 1977 og 1995.
Matras oversatte flere bøker til færøysk: Gullivers reiser, Voltaires Candide, bøker av Heinesen og Jørgen-Frantz Jacobsens roman Barbara, som i 1939 ble skrevet på dansk, og først i 1972 fantes på heimemålet. For fullstendig oversikt over Matras' verk, se artikkelen i dansk Wikipedia.
Audiometri
Audiometrisk måling, hørselsmåling, er en psykoakustisk test, der man via samarbeid mellom testpersonen og testleder finner frem til personens høreterskler i frekvensspekteret 125–8000 Hz.
Red Production Company
Red Production Company er et britisk uavhengig selskap som produserer TV-programmer. Selskapet ble grunnlagt i 1998 av Nicola Shindler, en erfaren TV-produsent som hadde jobbet på dramaer som Our Friends in the North og Cracker. Selskapet er basert i Manchester i England. Reds første produksjon var det kontroversielle dramaet Queer as Folk, som ble skrevet av Russell T. Davies og handlet om livene til tre homofile menn i en by. Denne serien ble vist på Channel 4 i begynnelsen av 1999 og den fikk mye ros.
Programmer
For BBC One
Boris Gleb kraftverk
Historie
Den første ledningen som ble satt i drift i området, ble bygget fra norsk side over til Boris Gleb for å forsyne russerne med byggestrøm. Allerede to år senere, i 1962, da Boris Gleb kraftverk stod klar til drift, kunne Varanger Kraftlag koble strøm derfra over på sitt kraftnett. Kvoten som Varanger Kraftlag fikk kjøpe fra Boris Gleb var imidlertid på bare 1000 kilowatt, og avtalen bestod i 2,5 år.
Old Firm
Begrepet Old Firm (også kalt Auld Firm) er en betegnelse for de to fotballklubbene Rangers og Celtic fra Glasgow og da særlig i betydningen av derbykampene disse to imellom.
Millstreet
Kultur
Etter den russiske invasjonen av Ukraina i 2022, ble det enighet om at arenaen skal anvendes til midlertidig innkvartering for ukrainske flyktninger.
Old Firm
Politisk/religiøs sekterisme
Disse to klubbene er også de mest suksessrike i Skottland, da de samlet har fram til 2010 vunnet 67 cupmesterskap og 95 seriemesterskap. Slik har andre klubber bare unntaksvis klart å gjøre seg gjeldende, men i det siste har rivaliseringen mellom Aberdeen og Dundee United etablert seg som New Firm. I perioden 1995-96 sesongen til 2005-06 sesongen har de to Old Firm klubbene endt på de to øverste plassene, da Hearts klarte å erobre andreplassen bak Celtic. De to Old Firm-klubbene dominans, både publikumsmessig, økonomisk og sportslig, har gjort at den skotske ligaen ikke har hatt den sammen spenningen som mange andre nasjonale ligaer.
Berwick-upon-Tweed
Sport
Berwick Rangers FC ble opprettet i byen i 1881. Til tross for å være lokalisert i England, spiller klubben i det skotske ligasystemet. Hjemstadion til Berwick Rangers er Shielfield Park og klubben er for tiden på nivå 4.(League 2)
Old Firm
Fremtid
Prosessen endte opp med at Skotsk Premier League ble slått sammen med Scottish Football League i Scottish Professional Football League i 2013.
Prager Zeitung
Prager Zeitung er en tyskspråklig ukeavis som utkommer i Prag (Praha). Den ble grunnlagt 5. desember 1991, og ser seg som etterfølger etter Prager Tagblatt. Siden 1996 har den vært i sterk vekst, og hadde pr. 2005 et opplag på 25 000, hvorav halvparten ble solgt i Tsjekkia og resten i Tyskland, Østerrike, Polen og enkelte flyruter. Den utkommer med 48 sider.
Usjba
Den 2 000 m høye vestveggen ble første gang besteget av Ludwig Vörg som senere ble en av førstegangsbestigerne av Eigers nordvegg.
Trond Waage
Waage har embetseksamen i spesialpedagogikk (cand.paed.spec.) fra Universitetet i Oslo. Fra 1980 til 1990 var han leder for TV-avdelingen ved Institutt for spesialpedagogikk, Universitetet i Oslo/Spesiallærerhøgskolen. I perioden 1987–1991 hadde han oppdrag for UNICEF i Kina og Nord-Korea. Videre var han rådgiver i International Council for Distance Education (ICDE) fra 1990 til 1992 og forskningskoordinator i Childwatch International, et internasjonalt nettverk for barneforskning, i perioden 1992–1996. Deretter ble han utnevnt til barneombud, en stilling han innehadde i to åremålsperioder, fra 1996 til 2004.
Bjørn Watt-Boolsen
Biografi
Fra 1959 til 1971 var han direktør for Folketeateret. Resten av livet var han frilansskuespiller på teateret, i radioen og i utallige danske filmer – og som instruktør både i radioen og på TV. På vekslende teatre har han blant annet spilt Byggmester Solness, Swedenhielm, James Tyrone i "Lang dags rejse mod nat" og grosserer Friis i "Den kære familie".
Grosse strasse
I tilknytning til gaten var det planlagt tribuneanlegg på hver side, slik at konstruksjonens bredde totalt ville bli 100 meter bred.
Etter den andre verdenskrig benyttet det amerikanske luftforsvaret gaten som militær flystripe frem til 1968. Senere har gatene blitt brukt som bl.a. parkeringsplass for et kjøpesenter og for fotballarenaen til FC Nürnberg.
Phoebe Snow
Snow vokste opp i Teaneck i New Jersey, der hun ble uteksaminert fra Teaneck High School. Hun begynte senere ved Shimer College i Mount Carroll i Illinois. Som student spilte hun akustisk gitar på forskjellige nattklubber i Greenwich Village.
Hart Memorial Trophy
Troféet ble donert i 1923 av David Hart, som var faren til Cecil Hart, tidigere manager og coach i Montreal Canadiens.
Jan-Erik Lehn
Jan-Erik Lehn (født 22. april 1950 i Trondheim, død 21. april 2001) var en norsk taekwondo-utøver og -instruktør.
26. november 1982 ble Lehn gradert til 4. dan og ble internasjonal instruktør. Han ble utnevnt til «director» i det internasjonale taekwondo-forbundet 19. desember 1984.
Fylkesvei 1274
Frem til 2019 hadde veien betegnelsen fylkesvei 743.
Adelaide del Vasto
Adelaide del Vasto (født 1075 i Savona, død 16. april 1118 i Patti) var en italiensk adelskvinne som er mest kjent for å ha vært gift med Roger I av Sicilia, dernest være regent etter dennes død, for senere å ha vært gift med Baldwin I av Jerusalem.
Wolfenbüttel
Wolfenbüttel er en by i Niedersachsen i Tyskland. Den ligger ved elva Oker, 13 km sør for Braunschweig. Byen er sete for kirkestyret for den evangelisk-lutherske kirke i Braunschweig. Den var residensby for fyrsten i Braunschweig fra 1432 til 1753, da han flyttet tilbake til Braunschweig.
Friends Arena
Fasiliteter
Nærmeste togstasjon er Solna stasjon.
Hermosa Beach
Hermosa Beach er en kystby vest i Los Angeles County i California. Pr. 2010 var befolkningen på 19 506 innbyggere. Hermosa Beach grenser i nord til Manhattan Beach, Stillehavet i vest og Redondo Beach i sør og øst.
Per Edmund Mordt
Femten dager etter straffebommen mot Barcelona opplevde Mordt et høydepunkt i karrieren da han var del av det norske landslaget som vant over med Diego Maradona i en treningskamp på Ullevaal stadion. To måneder senere ble det samme argentinske landslaget, med Maradona i spissen, kronet til verdensmestere i VM-sluttspillet i Mexico.
Under oppholdet i IFK Göteborg utdannet han seg som eiendomsmegler. Han har jobbet med eiendomsmegling siden han ga seg som fotballspiller.
Ordspråk
Synonymer
Adjektivet proverbial eller proverbiell kan brukes om uttrykk som er eller likner på ordspråk eller om det som gjelder ordspråk. Ordtak kan også kalles ordstø, ordtøk og ordstev i norske dialekter.
Ordspråk og ordtak
Begrepene «ordspråk» og «ordtak» er synonymer. 'Ordtak' er i hovedsak særnorsk, 'ordspråk' er svensk og norsk, og 'ordsprog' er dansk. 'Ordspråk' står med 'ordtøke' og 'fyndord' oppført som synonymer i Nynorsk ordbok, og i Bokmålsordboka er 'ordtak' synonymt med 'ordspråk'.
Ordspråk i litteratur og kunst
Den nederlandske dikteren Jacob Cats (1577–1660) skrev folkelige, moralske ordspråk og annet som ble svært populært i sin samtid. Russeren Ivan Andrejevitsj Krylov (1769–1844) skrev satiriske fabler bygd over russiske ordspråk, populære historier som fikk betydning for det russiske språket. Den romantiske, franske dikteren Alfred de Musset (1810–1857) utgav på 1830-tallet flere komedier under navnet Proverbes («ordspråk»), et uttrykk som på den tiden også betegnet en dramatisk sjanger. I nyere tid har den tyske poeten Franz Mon (1926–) har brukt biter av ordspråk, sitater og talemåter i sin såkalte konkrete poesi. Det samme gjelder nigerianeren Gabriel Okara som i 1964 utgav romanen Voice der han leker med afrikanske ordspråk og annet. I moderne norsk kan nevnes dikteren Georg Johannessen (1931–2005). I Danmark lagde Piet Hein (1905–1996) sin egen ordspåksjanger gjennom sine gruk, rimede, poengterte smådikt.
Beslektede språklige og litterære sjangre
Andre beslektede sjangre er slagord, valgspråk og mottoer. Også enkelte gåter, enkle stev og haikudikt kan minne om poengterte fyndord.
Sana (navn)
Utbredelse
Sana er et vanlig navn i mange arabisk-språklige land, og i India.
Kjente personer med navnet
Personene i listen er ordnet kronologisk etter fødselsår.
Vangsnes
Ivar Aasens første oversettelse fra islandsk til nynorsk handlet nettopp om denne sagaen. Denne versjonen er vesentlig forskjellig fra Esaias Tegnérs sagafortelling, blant annet i relasjon til stedsbeskrivelse. Denne versjonen har Baldershagen på Leikanger som utgangspunkt for sagaen. Baldershagen på Husabø var stedet Ingebjørg bodde. Gården der Fridtjov den frøkne hadde sitt opphav lå rett ut over fjorden på Framnes, og det må i dag være Vangsnes.
Syntax TerrOrkester
Syntax TerrOrkester er et norsk musikk- og kunstprosjekt som spiller musikk med innslag fra punk, pop, psykedelia, prog, jazz, kraut, new-wave, elektronika, folk, og tidvis strukturer fra klassisk musikk.
Gruppen spilte først under navnet Syntax Ether Demo (Syntax TerrOrkester + the Ether). Under det navnet ga de ut en plate som ble spilt på NRK og blant annet førte til at de ble kåret til Ukas Urørt på NRK P3.
Kappløpet om Afrika
Europeisk maktkamp
En del av maktkampen mellom stormaktene i Europa utspilte seg i Afrika. Ingen av stormaktene ønsket en konfrontasjon med hverandre, samtidig ønsket hver stat å styrke seg økonomisk og militært for å sikre seg mot en potensiell trussel fra de andre. Hver stormakt hadde sine egne rasjonelle grunner til å sikre seg kolonier, men summen av alle stormaktenes frykt ble et irrasjonelt kappløp om makt som førte til et ukontrollert våpenkappløp og til sist første verdenskrig.
Erobringer og kontroll
De europeiske maktene trengte som regel ikke store styrker for å erobre kolonier. For det første var de – som følge av den industrielle revolusjonen – særdeles bedre våpenteknisk utrustet. Videre brukte europeerne «splitt og hersk»-taktikk ved å sette lokale stammekonger og høvdinger opp mot hverandre, og til sist hadde man det gamle «kanonbåtdiplomati»-kortet i ermet – krigsskip som la seg utenfor havnen og skjøt skremmeskudd for å vise at motstand var nytteløst.
ZERO
Zero Emission Resource Organisation (ZERO) er en norsk stiftelse som ble stiftet 28. november 2002. Stiftelsen jobber for å promotere nullutslippsløsninger som bidrar til å begrense de menneskeskapte klimaendringene. ZERO tar utgangspunkt i at det finnes en utslippsfri løsning for alle behov, og jobber for å fjerne barrierer og hindre som gjør at disse ikke tas i bruk. Siden stiftelsen har ZERO arbeidet ut fra en filosofi om å være «mer for det vi er for, enn mot det vi er mot».
William Barnes
Liv og virke
Barnes' dikt er karakterisert av enestående ynde og følsomhet, dyp innsikt i det enkle livet på landet og dets vesen, og med en utsøkt følelse for det lokale landskap.
Språklig purisme
Foruten å unngå bruken av fremmedord i sin poesi, kunne Barnes ofte benytte en gjentagelse av konsonantlyder som minner meget om walisisk poesi, som cynghanedd (bokstavelig «harmoni»). Eksempel kan bli hørt i linjene «Do lean down low in Linden Lea» og «In our abode in Arby Wood».
Kent County (Maryland)
Kent County er et fylke i den amerikanske delstaten Maryland. Det ligger nordøst i staten og det grenser mot Cecil County i nord og Queen Anne's County i sør. Det har også grense mot delstaten Delaware i øst.
Tom Levorstad
Levorstad gjorde det relativt sett best i store hoppbakker. Ti ganger plasserte han seg blant de 10 beste i verdenscuprenn, og hele ni av disse var i storbakkerenn. Den beste verdenscupplasseringen var en tredjeplass fra franske Saint-Nizier i februar 1980.
Herder
Herder er et etternavn som kan vise til:
Patrick Dalzel-Job
Patrick Dalzel-Job (født 1. juni 1913, død 14. oktober 2003 i Plockton i Skottland) var en britisk marineoffiser og kommandosoldat i andre verdenskrig. Han var også lingvist, forfatter, seiler, navigatør, fallskjermhopper, dykker og skiløper.
Annen verdenskrig
Etter den allierte seieren i slaget om Narvik gikk han mot en direkte ordre om å oppgi sivil evakuering av byen. Til tross for denne ordren tok Dalzel-Job initiativ til organisering av evakuering av sivile fra Narvik, et arbeid som skjedde i samarbeid med Narviks sivile myndigheter og ordfører Theodor Broch. Ved hjelp av norske fiskere og sjøfolk ble en flåte av skøyter skaffet til veie for å bringe sivile ut av byen før den ble bombet av tyskerne. Hans ordrenekt reddet livet til rundt 5000 norske sivile. For dette ble han i 1942 utnevnt til ridder av 1. klasse av St. Olavs Orden. Denne tildelingen reddet ham også fra å bli stilt for krigsrett.
Nettsommerfugler
Levevis
Disse sommerfuglene er vanligvis gode flyvere, som gjerne besøker blomster. Mange av de nordlige artene (neslesommerfugl, admiral, dagpåfugløye, hvit c, av og til også tistelsommerfugl) har larver på brennesle (Urtica dioica), ellers kan larver finnes på mange ulike urter, busker og trær. De piggete larvene lever gjern selskapelig, og lager løse silkespinn der de oppholder seg når de ikke er ute og spiser. Piggene ser ut til å beskytte dem mot de fleste rovdyr, derimot er de ofte svært utsatte for snylteveps som legger egg på dem. Mange av de nordlige artene overvintrer som voksne sommerfugler, i barksprekker, hule trær, uthus og andre lite frostutsatte steder. Andre, som de vandrende artene admiral og tistelsommerfugl, har ikke denne evnen og fryser i hjel om høsten i nordlige strøk.
Lagoa dos Gatos
Lagoa dos Gatos er en kommune i delstaten Pernambuco i nordøstregionen av Brasil.
Liste over Brasils monarker
Bakgrunn
Brasil var opprinnelig en portugisisk koloni. I 1808 hadde franske tropper under Napoleon I invadert Portugal. Kongehuset og hoffet hadde flyktet til Brasil. I 1815 ble Brasil oppgradert til kongedømme med den portugisiske kongen som monark. Den portugisiske staten fikk det offisielle navnet Det forente kongedømmet Portugal, Brasil og Algarve. I 1821 returnerte kongefamilien (under ledelse av Dom João VI) til Portugal. Året etter erklærte kronprins Dom Pedro I Brasil som selvstendig fra Portugal og lot seg krone til keiser. Keiserdømmet Brasil var et konstitusjonelt monarki som varte fra 1822 til 1889, da landet ble utropt til republikk.
Karl Vike Stormark
Stormarks tropp reorganiserte seg etter dette og deltok i videre kamphandlinger som en del av Torkildsens bataljon. I det omfattende slaget ved Lundehøgda ved Mjøsa 21.-22. april under ledelse av kaptein Sigvardt Pran og senere løytnant Sven Holmsen(skutt 22. april) foregikk kamphandlingene mann mot mann i dyp snø. Tyskerne, med overlegne styrker og våpen, brøt etter hver gjennom de norsk linjer, og det ble retrett i vill uorden. Det er anslått at 17 soldater mistet livet i tillegg til 35 sivile som resultat av tyskernes hardhendte framferd, bl.a. gjennom regelrette henrettelser.
Nicolai Ulfsten
Nicolai Ulfsten (Nielsen) (født 1854 i Bergen, død 1885 i Kristiania) var en norsk maler. Han studerte i Karlsruhe i perioden 1875 til 1877 der han fikk undervisning av Hans Gude. Han vuderte Ulfsten som en av sine mest talentfulle elever noensinne. Gude fikk overbevist Nicolai om at han måtte skifte etternavn fra Nielsen til Ulfsten. Rett etter studiene reiste Ulfstein til Lister for å male. Bildene han malte der gjorde han kjent som landskapsmaler. Året etter i 1878 reiste han til Jæren for første gang. Dette resulterte i en rekke malerier, fra ganske store malerier til mindre skisser. Typiske motiv for Ulfsten var stranden med opptrukne båter og fiskere, fiskere i arbeid, og innlandsmotiver.
En gate på Hegdehaugen i Oslo er oppkalt etter Ulfsten.
Wah-wah
Eric Clapton var blant de første som skaffet seg Wah-wah-pedal. Han brukte den effektfullt og med presisjon på Cream-låta «Tales of Brave Ulysses». Trolig var dette en av grunnene for at de fleste sologitarister i denne perioden gjorde bruk av wah-wah pedalen. En annen artist som i stor grad forbindes med wah-wah pedalen er Jimi Hendrix.
Fossheimfoss kraftverk
Aggregatet består av en kaplanturbin med kapasitet på 31 m³/s.
Varmebølgen i Europa 2003
Varmebølgen i Europa 2003 var den mest intensive som noensinne er observert i regionen. Den varte i perioden fra 2. til 13. august 2003 og var kulminasjonen på en eksepsjonelt het sommer i Europa. Gjentatt nye temperaturrekorder ble notert og varmebølgen krevde 70,000 dødsoffer. Det gjør den til en av de verste naturkatastrofene som har rammet Europa siste århundret. I viss monn ble også Øst-Europa berørt av heten, men ikke i samme grad som Vest-Europa.
Queen Anne’s County
Fylket ble grunnlagt i 1706 og har fått sitt navn etter dronning Anne av England, som var dronning da fylket ble etablert.
Fjellfinnenes nasjonalsang
«Fjellfinnenes nasjonalsang» er et skillingstrykk som sto trykket i visesamlingen «Luren». Melodien er «Hvor herligt er mitt fødeland».
Stefano Palosio
Stefano Palosio (død 24. april 1396) var en av Den katolske kirkes kardinaler. Han var biskop av Todi i Italia.
Odines syndrom
Odines syndrom, eller kongenitalt sentralt alveolært hypoventilasjonssyndrom, er en sjelden sykdom som innebærer at det autonome nervesystemet ikke sørger for et automatisk åndedrett, noe som gjør det svært farlig når pasienten sovner. Pasienter med denne sykdommen er derfor avhengige av respirator under søvnen.
Freden i Stolbovo
Forhandlingene
Arkhangelsk endret ikke eier som et resultat av forhandlingene, delvis på grunn av de engelske og nederlandske anstrengelsene, men først og fremst fordi Russland greide å forene seg under én tsar, Mikhail Fjodorovitsj Romanov. Da nyheten nådde Russland at svenskenes krig mot Polen snart var over, var russerne raske med å få forhandlingene i gang for alvor – vitende om at de ikke kunne makte at svenskene gjenåpnet krigen mot kun én front.
Gunnar S. Gundersen
Gunnar S. Gundersen (født 1921, død 1983) var en pioner innen nonfigurativ norsk kunst, og er av mange regnet som en av etterkrigstidens mest betydelige og markante norske malere. Selv om han aldri fikk den internasjonale anerkjennelse han kanskje hadde fortjent, ble han en samlende skikkelse i sin samtid, og hans kunstnerskap har vært til inspirasjon for mange i de etterfølgende generasjoner.
Gunnar S. Gundersen utviklet et billeduttrykk som ved første øyekast fortoner seg som et flatemaleri. Dypt forankret i viten om de visuelle persepsjonsteorier formidler kunstneren bilder med en egen romproduserende evne, en konstant skaping av rom og det han selv kalte «det inkonsekvente rom».
Guløyet smådøgnflue
Voksne (imago)
Kroppen er 5-7 millimeter lang. Kroppen er lys oliven eller litt brunlig olivenfarget. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval på form. Lengst bak på bakkroppen er det to haletråder (cerci).
Angelo Acciaioli
Angelo Acciaioli (født 15. april 1340 i Firenze, død 31. mai 1408 i Pisa) var en av Den katolske kirkes kardinaler i det vestlige skismas tid.
Assar Mossberg
Assar Mossberg var en svensk fotballspiller. Mossberg, som var forsvarsspiller, spilte 62 kamper og scoret ett mål for Malmö FF i Allsvenskan fra 1932 til 1938.
Krem (kosmetikk)
Ftalater
Også innhold av ftalater har vært omdiskuter, og tre ftalater ble forbudt brukt i kosmetiske produkter i EU/EØS-området i 2003; DEHP, DBP og BBP. Bruken av de gjenværende ftalatene i kosmetikk anses som helsemessig forsvarlige.
Kremeffekter
Samtidig skal det ikke underslås at enkelte kremer kan oppleves å gi god eller en viss effekt i forhold til forskjellige hudproblemer som f.eks cellulitter, aldrings- og solpåvirkning, ødemer, former for eksem og psoriasis, selv om det ikke finnes vitenskapelig bevis for slike effekter, eller at kremene er primært utviklet og markedsføres med tanke på slike effekter.
Bivirkninger
Kremer kan ha flere forskjellige bivirkninger, i større og mindre grad. Allergiske reaksjoner på forskjellige innholdsstoffer kan føre til opphovning eller røde og rennende øyne, liksom hudirritasjon og kontaktallergi som kan gi utslag som rødflamming, kløe, svie eller prikking i huden. Spesielt kan sensitiv hud rundt øynene, munnen og nær kjønnsorganene være utsatt.
Ludovico Fieschi
Han ble kreert til kardinal 17. desember 1384 av pave Urban VI.
Grunnkretser i Stryn kommune
Grunnkretser i Stryn kommune er delområder og grunnkretser som seksjonerer Stryn kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
BBC Books
Deres mest berømte bøker er den tidligere TV-kokken Delia Smiths kokebøker og dyrelivsbøkene av David Attenborough.
Tim Greve
Tim Greve ble i 1968 utnevnt til ridder 1. klasse av St. Olavs Orden. Han ble også hedret med Dannebrogordenen (kommandør 1. klasse) og Forbundsrepublikken Tysklands fortjenstorden.
Ringerike videregående skole
Ringerike videregående skole er en videregående skole beliggende på Sørsiden i Hønefoss, i Ringerike kommune. Skolen tilbyr studieretningene studiespesialisering, idrettsfag, musikk, dans, drama og service og samferdsel. I skoleåret 2006/2007 hadde skolen 684 elever fordelt på 29 klasser, samt 110 ansatte.
Gonoré
Smitte
Hos menn sees bakterieinfeksjonen mest i urinrøret, i prostata og i sædlederne spesielt nær testikkelen. Ubehandlet gonoré kan føre til infeksjon i testiklene. Smitterisikoen ved analt samleie er ca. 84%.
Symptomer
Smitte i hals og endetarmsåpning gir sjelden symptomer.
Referanser
https://www.fhi.no/globalassets/dokumenterfiler/trykksaker/gonore-syfilis-hiv-klamydia/Gonore-syfilis-i-norge-2017 https://www.helsenorge.no/sykdom/kjonnssykdommer/gonore/ https://www.sexogsamfunn.no/sykdommer/seksuelt-overforbare-infeksjoner/gonore/ https://emetodebok.no/kapittel/lnfeksjoner/gonore-3/ https://www.ecdc.europa.eu/sites/default/files/documents/gonorrhoea-annual-epidemiological-report-2017.pdf https://www.ncbi.nlm.nih.gov/pmc/articles/PMC7064409/ Gonoré i USA, 2017
Henri Lansbury
Spillerkarriere
Lansbury var kun ni år gammel da han i 1999 begynte å spille for den engelske storklubben Arsenal, og han har siden steg for steg tatt seg høyere og høyere opp i juniorsystemet.
Brisling
Brisling (Sprattus sprattus) er en fisk i sildefamilien. Den kan bli 10-16 cm lang, og fanges i store mengder langs Europas vestkyst, fra Norge til Portugal. En del av brislingen brukes som sardiner eller ansjos, alt avhengig av størrelsen. En betydelig del går også til fiskemelproduksjon.
Norske sardiner
Rieber & Søn-konsernet kjøper brislingen og selger den som King Oscar sardiner. Fiskerne får 5,50 kroner per kilo brisling som King Oscar henter med brønnbåt. Levert i Bergen får fiskerne 6,90 kroner per kilo.
Hvitflekket smådøgnflue
Levevis
Hvitflekket smådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
21 Guns (sang)
Musikkvideoen
Dette er for øvrig den tredje musikkvideoen til Green Day hvor Jason White medvirker. De to andre er Wake me up when September ends og Working Class Hero.
Yasir Arafat
Sent i 2004, etter å ha vært innesperret i sitt hovedkvarter i Ramallah i over to år av den israelske armeen, ble Arafat syk og falt i koma. Arafat døde den 11. november 2004, i en alder av 75 år. Dødsfallet skapte stor sorg blant det palestinske folket, og det ble spekulert hyppig i media om potensielle dødsårsaker. Den eksakte dødsårsaken er fortsatt ukjent, og selv om legene snakket om idiopatisk trombocytopenisk purpura og skrumplever, ble det ikke foretatt noen obduksjon.
Dannelsen av Fatah
I perioden 1962–1966 innvandret Arafat og hans nærmeste venner til Syria – et land med grense til Israel – som nylig hadde gått ut av en union med Nassers Egypt. I Syria var han i stand til å rekruttere medlemmer i større grad, og omsider bygge opp til væpnet kamp mot Israel. Før dette hadde Fatah hatt omtrent 300 medlemmer og ingen soldater. Fatahs slagkraft økte gradvis etter Arafats avgjørelse om å tilby langt høyere lønninger til medlemmer av den palestinske frigjøringshæren (PLA), PLOs militærstyrke, som ble dannet av Den arabiske liga sommeren 1964. Den 31. desember samme året forsøkte al-Assifa, som var Fatahs væpnede enhet på den tiden, å infiltrere Israel. De ble stoppet og holdt igjen av libanesiske sikkerhetsstyrker. Flere forsøk fulgte i ettertid med Fatahs dårlig trente og svakt utrustede krigere. Dette endte i både vellykkede og mislykkede raid, hvorav flere var ledet av Arafat personlig.
Fatahs deltakelse i den libanesiske borgerkrigen
Fiendtlighetene mellom PLO og Israel fortsatte etter at israelerne trakk sine styrker ut av Libanon, selv om PLO innførte en ny, tilbakeholden politikk i perioden fra august 1981 til mai 1982. Den gikk ut på at de ikke skulle svare på provoserende utspill. Ifølge enkelte kilder ble den israelske invasjonen i 1982 gjennomført for å knuse palestinernes nasjonalfølelse, ved å eliminere deres styrker på Vestbredden og i nærliggende områder. Beirut ble senere beleiret og bombardert av IDF, og like etter erklærte Arafat byen som «IDFs Hanoi og Stalingrad». Borgerkrigens første fase var nå over, og Arafat – som kommanderte Fatahs styrker i Tel el Zaatar – klarte så vidt å rømme etter hjelp fra saudiarabiske og kuwaitiske diplomater. For å få en slutt på beleiringen, meglet amerikanske og europeiske myndigheter om en avtale som garanterte fri passasje for Arafat og PLO. De ble derfor voktet av en multinasjonal styrke på 800 soldater fra US Marines, støttet av US Navy til sitt eksil i Tunis.
Første intifada
Intifadaens første stadium kom som en spontanreaksjon på en hendelse ved Erez, hvor et israelsk militærkjøretøy hadde kjørt ned ned og drept fire palestinske arbeidere. Noen uker senere tok Arafat og PLO over styringen av opprøret, delvis på grunn av forespørsler fra Abu Jihad, som varte frem til 1992–93. Abu Jihad hadde tidligere fått ansvaret for de palestinske territoriene under PLOs kontroll, og ifølge biografen Said Aburish hadde han «imponerende kunnskap om lokale forhold» i de israelskokkuperte territoriene. Den 16. april 1988, mens intifadaen begynte å bygge seg opp, ble Abu Jihad drept i sitt hjem i Tunis, angivelig av en israelsk spesialstyrke tilhørende Israels forsvar. Arafat regnet Abu Jihad som PLOs motvekt til de lokale palestinske styresmaktene, og holdt en prosesjon for ham i Damaskus.
Arafat endrer retning
Arafat var nok en gang nær døden den 7. april 1992, da flyet hans krasjlandet under en sandstorm i Den libyske ørken. To piloter og en tekniker døde, mens Arafat unnslapp forslått og rystet.
Raseavl
Raseavl er avl for å bevare og forbedre en rase eller en type, gjennom paring av stambokførte dyr av samme stamme. For at raseavl skal være effektiv må det være enighet om målene med avlen. Hovedmålet defineres gjerne i en såkalt rasestandard og målsetningene er gjerne langsiktige. Raseavl må på ingen måte sammenstilles med renavl.
Yasir Arafat
Forsøk på marginalisering
I 2004 erklærte president Bush at han droppet Arafat som en fremtidig forhandlingspartner. Arafat hadde et blandet forhold til lederne av øvrige arabiske land, og deres støtte så ut til å øke hver gang han var under press fra Israel. Dette viste seg tydelig da Israel annonserte i 2003 at de i prinsippet hadde besluttet å fjerne ham fra den israelskstyrte Vestbredden. Etter Ariel Sharons anmodning om at Arafat skulle utestenges fra de palestinske territoriene på livstid, kom Arafat med et svar i et intervju hos den arabiske TV-kanalen Al-Jazeera: «Er det hans [Sharons] hjemland, eller vårt? Vi ble plassert her før profeten Abraham kom, men det ser ut som om de [israelerne] ikke forstår historie eller geografi».
Dødsfall og reaksjoner
Avisen Canard Enchaîné rapporterte like etter om påstått informasjonslekkasje av ikke navngitte medisinske kilder ved Percy, som hadde tilgang til Arafat og hans helsedokumenter. Ifølge avisen fryktet legene, allerede ved Arafats ankomst til sykehuset, store leverskader som medførte endring i blodsammensetningen. Arafat ble derfor lagt inn på en hematologiavdeling, men leukemi ble raskt utelukket. Samme kilde hevdet også at han ble diagnostisert med skrumplever, men at dette ikke kunne offentliggjøres av hensyn til allmennheten, fordi skrumplever normalt assosieres med konsekvensene av alkoholmisbruk.
Elin Ulfsdotter Snakenborg
Reise til England
Ettersom Danmark-Norge var fiendtlig til Sverige på denne tiden ble reisefølget tvunget til en større omveg over land. De reiste gjennom Finland, Livland, Polen og Tyskland før de til slutt nådde fram til havnebyen Calais. Reisefølget hadde blitt plaget med dårlig vær og den siste strekningen av sjøsyke. Hele reisen tok bortimot et år før de nådde fram den 8. september 1665 ved Dover. Cecilia Vasa var i niende måned av sin graviditet. Velkomsten ved Dover var ledet av sir William Parr, 1. marki av Northampton (1513–1571), den eneste overlevende sønnen av sir Thomas Parr av Kendal Castle, og bror av Katarina Parr.
Huangputraktaten
Innholdet ligger tett opp til Nanjingtraktaten mellom Kina og England i 1842, og Wanghiatraktaten med USA i 1844. Med denne avtalen ble handelsrestriksjonene mellom Kina og Frankrike opphevet, og franske borgere i Kina ble unndratt det kinesiske rettssystem og underlagt det franske. Utover dette ble det bestemt at på steder der det ikke var noen fransk konsul, kunne franskmenn fritt henvende seg til konsuler fra andre vestmakter i Kina. Det ble uttrykkelig innrømmet toleranse av den katolske kırkes misjonærers virksomhet, og de restriktive edikter som var blitt gitt av Yongzheng-keiseren ble opphevet.
Duefugler
Duefugler er en orden som kun består av den tallrike duefamilien (Columbidae). Tidligere ble også drontefamilien (Raphidae) regnet til duefugler, men ny kunnskap om disse artene har ført til at de nå inngår delgruppen Raphinae i duefamilien. Sandhønsfamilien har også blitt regnet som en delgruppe av duefuglene, men har senere blitt skilt ut i en egen orden.
Biologi
De eter stort sett frø, og har en velutviklet krås. Neseborene kan stenges, og de kan drikke uten å løfte hodet.
Polarbjørnespinner
Utseende
Polarbjørnespinner har gråsvarte framvinger. På hver vinge er noen lyse hvite-oransje flekker som danner noe som ligner tverrlinjer. Bakvingene er hovedsakelig gråsvart som framvingene, men med oransje flekker. Vingespennet er mellom 42 og 50 millimeter. Vingene holdes taklagt bakover kroppen i hvile.
Levevis
Polarbjørnespinner tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen plasseres vanligvis på steiner som er soleksponert, enten opp steinen eller på solsiden. Kokongen er stor og gjennomskinnelig spunnet og lys hvit, den består også av noe av larvens hårbekledning. Puppen klekker etter to til tre uker. Polarbjørnespinner er sjelden tross sin vide utbredelse. Fra da den første gang ble fanget og beskrevet som art i nordlige Finland i 1799, skulle det gå 163 år til den igjen ble fanget i Finland i 1962. Antall individer varierer fra år til år, trolig som følge av parasitter (parasittveps) og det harde klima, med kort sommer sesong. Andre bjørnespinner som bare lever i fjellet, eller helt nord er stripet bjørnespinner, nordlig bjørnespinner og flekkbjørnespinner.
Navnet
Det latinske navnet alpina betyr alpin, som finnes i fjellet. På svensk heter den Nordisk igelkottspinnare.
Gilbert Furubotn
Livet i Sovjet
I desember 1932 fikk han jobb på Moskva Elektrofabrikk, men etter et års tid som fabrikkarbeider ble han i januar 1934 tilknyttet den skandinaviske avdelingen ved Kominterns internasjonale kaderskole, den såkalte Lenin-skolen. Der begynte han som teknisk sekretær, mens han tok kveldskurs i emner som «Leninismens og Sovjetunionens økonomiske politikk». I oktober ble han saksbehandler for eksekutivkomiteen i Kominterns ungdomsavdeling. Han jobbet blant annet med oversetting mellom norsk, tysk og russisk.
Alkoholen
Det kom etter hvert til brudd mellom Furubotn og hans russiske samboer. Han returnerte til Norge i september 1946, langt på vei knekt av drikkingen. Resten av livet skulle han slite med tunge alkoholproblemer.
Da den kalde krigen senket jernteppet mellom Sovjet og Norge og hans far ble kastet ut av NKP ved det såkalte Furubotn-oppgjøret i 1949-1950 ble Gilbert Furubotn også møtt med en kald skulder hos det offisielle Sovjet. Han måtte returnere med uforrettet sak da han henvendte seg til Sovjets ambassade eller til sovjetiske hjelpeorganisasjoner og forsøkte å formidle penger til de to døtrene i Sovjet.
Trond Andersen
I desember 2013 ble han ansatt som trener for juniorlaget til Lyn Fotball. Andersen er også gitarist i hardrockbandet Von Raven.
Svømming under VM i svømmesport 2011 – 400 meter fri menn
Norge var ikke representert i øvelsen.
Ferrari America
375 America
375 America ble designet av Pininfarina og Vignale, og var utstyrt med en 4,5-liters motor med inntil 300 hestekrefter. Modellene 340 og 375 var svært dyre og eksklusive, og kun omkring 40 eksemplarer ble bygget mellom 1951 og 1955. En av de mest kjente er chassisnummer 456, en 375 MM coupe som den svenske Ingrid Bergman eide.
365 California
365 California fra 1966 var en undermodell i serien. Den var bygget på America-chassiset, med en akselavstand på 2650 mm, men var utstyrt med en 4,4-liters V12-motor fra de øvrige Ferrari 365-modellene. Kun 14 av disse åpne roadsterne ble bygget, og produksjonen stanset i 1967.
Levi (navn)
Kjente personer med navnet
Personene i listen er ordnet kronologisk etter fødselsår.
Rhodesian Front
RF var grunnlagt på 15 prinsipper, blant disse opprettholdelsen av hver rasegruppes rett til å ivareta sin identitet, opprettholdelsen av 'egnede standarder' ved en meritokratisk politikk for forfremmelse i byråkratiet, opprettholdelse av det eksisterende eierskapssystemet av landrettigheter, motstand mot tvungen raseintegrasjon, beskyttelse av stillingene til hvite arbeidere og opprettholdelse av regjeringens rett til å tilby ulike tilbud til de forskjellige rasene.
Dagsommerfugler
Utseende
Den systematiske inndelingene i delgrupper og slekter tar utgangspunkt i ytre forskjeller. Ribbenettet (årenettet) i vingene, samt hvordan beina er utviklet, er viktige karakterer.
Bakkroppen
Bakkroppens indre organer hos sommerfugler består av åndedretts-, fordøyelses- og forplantningorganet. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet, kalt stigmata. I kroppen er det et svært finmasket system av trakéer som leder oksygenet til kroppens vitale deler. Sommerfugler har ikke blod som hos pattedyr, men en blodvæske. Den sirkulerer fritt i kroppen, men allikevel på en måte, slik at alle deler av kroppen stadig får fornyet blodvæske. Blodvæsken pumpes rundt av et avlangt rørformet hjerte.
Utvikling
Eggene legges enkeltvis eller i grupper, rett på næringsplanten. Noen arter legger få men store egg, mens andre legger mange små egg.
Sårbarhet
Flere av dagsommerfuglene lever på åpne blomsterrike enger i kulturlandskapet. Dette er en naturtype som blir sjeldnere og sjeldnere, på grunn av endringene i jordbruk og landbruk. Eller de kan være avhengig av en spesiell næringsplante, være tilknyttet en helt spesiell biotop, og er sårbare av den grunn.
Flere av artene er i tilbakegang og flere finnes på Norsk rødliste for arter og på IUCN rødliste (2007 IUCN Red List of Threatened Species), over truede arter.
Scottish Premier League
De to dominerende lagene var de to Glasgow-lagene Celtic FC og Rangers FC. Glasgow med sine rundt 600,000 innbyggere er Skottlands største by, og disse lagene dominerte ligaen både sportslig og økonomisk, blant annet gjennom oppgjørene Old Firm, fram til Rangers' konkurs og degradering i 2012.
Scottish Premier League ble i juni 2013 slått sammen med Scottish Football League til det nyopprettede Scottish Professional Football League (SPFL) i juni 2013 som en del av en større ligareform i Skottland.
Grand Theft Auto Advance
Grand Theft Auto Advance er et videospill utviklet av Digital Eclipse, utgitt av Rockstar Games den 26. oktober 2004 for Game Boy Advance. (samme dag ble Grand Theft Auto: San Andreas utgitt for PlayStation 2). Det er det første GTA-spillet til å ikke bli utviklet av Rockstar Games.
Kriminalitet
Kriminalitet i Norge
Man har i Norge siden straffeloven av 1902 skilt mellom forbrytelser og forseelser, der sistnevnte innebærer de minst alvorlige handlingene. Dette regnes imidlertid ikke lenger som en hensiktsmessig inndeling da mange forseelser i dagens lovgivning betraktes som mer alvorlig enn mange av forbrytelsene. Skillet er derfor opphevet i den nye straffeloven av 2005, som formelt trådte i kraft 1. oktober 2015.
Lovprinsippet
I strafferetten gjelder lovprinsippet som er en side av legalitetsprinsippet, men er snevrere. Lovprinsippet er forankret i Grunnlovens § 96 første punktum: Ingen kan dømmes uden efter Lov, eller straffes uden efter Dom. Lovprinsippet stiller opp et krav om at ingen kan straffes uten etter lov. Grunnlovens § 96: ''«Ingen kan dømmes uden efter Lov, eller straffes uden efter Dom. Pinligt Forhør maa ikke finde Sted.»'' er også en del av lovprinsippet. I Norge er det etter lovprinsippet ikke nok å ha hjemmel i lov for å dømme noen til straff. I angelsaksiske land kan man dømmes til straff på grunnlag av domstolspraksis alene. I Norge er kravet at for å straffedømme noen må straffebestemmelsen stå i en lov og verken forskrift, rettspraksis eller allmenne rettsoppfatninger kan gi grunnlag for straff i Norge. Lovprisippet er tolket slik at det er selve straffetrusselen som må stå i loven, gjerningsbeskrivelsen kan stå i en forskrift.
Straffrihetsgrunner
Nødverge og nødrett er straffrihetsgrunner. Samtykke fra den som handlingen går ut over kan være straffriende. Selvtekt kan være straffriende hvis den er lovlig. Hvis provokasjon fra politiet fører til at en ulovlig handling begås er det straffriende. Offentlige myndigheter kan ha adgang til å foreta ellers straffbare handlinger når de utøver myndighet.
Skyld
Skyld er et vilkår for straff. For å kunne straffe en handling må gjerningspersonen kunne bebreides. Det kreves skyldevne av gjerningspersonen. Former for skyld er forsett og uaktsomhet.
Uaktsomhet
I strafferetten skilles det mellom grov uaktsomhet, alminnelig (simpel) uaktsomhet og culpa levissima (den letteste uaktsomhet). Hvor grensen for hvilken uaktsomhet som kan straffes avhenger av hvilket straffebud som er overtrådt.
Kriminalitetskontroll og straffeprosess
Påtalemyndigheten har ansvar for å lede politiets etterforskning og avgjøre om personer som anses for ansvarlige for anmeldte straffelovbrudd skal siktes og eventuelt til slutt få en påtaleavgjørelse mot seg. Påtalen kan innebære tiltale, men oftere forelegg som bot, inndragelse eller betinget påtaleunnlatelse. I Norge har påtalemyndighet og politi også et spesielt tett samarbeid, da den lavere påtalemyndighet er en del av politiet.
Vold blant ungdom
Voldskriminaliteten blant unge over 15 år har hatt en konstant utvikling, men har hatt en særlig sterk økning de siste tre årene (2016-2019). Både psykisk og fysisk vold defineres som overgrep for å tvinge over sin vilje, eller som et utløp for aggresjon. Vold er en krenkelse av grunnleggende menneskerettigheter. Antall tilfeller av fysisk vold er nesten doblet siden 2011, selv om antallet på involverte personer er forblitt nokså uendret. Volden har også blitt grovere enn før og ungdommen har startet å filme den. Filmingen og delingen av volden på blant annet sosiale medier, kan ha hatt en viss påvirkningsgrad og kan være svare på hvorfor volden har økt i enkelte ungdomskretser.
Noen hovedtall
I levekårsundersøkelsen for 2007 rapporterte rundt 5,5 prosent av befolkningen over 15 år å ha blitt utsatt for vold eller trusler det siste året, og drøyt 10 prosent for tyveri eller skadeverk. Nivået er relativt stabilt i forhold til de foregående 25 årene med slike undersøkelser. 3,6 prosent av befolkningen ble utsatt for noen av de nærmere 400 000 lovbruddene registrert anmeldt av politiet samme år. Anmeldelsene gjelder først og fremst tyverier og andre vinningslovbrudd, selv om denne gruppen har gått betydelig ned siden år 2000. Drapsratene i Norge har på 2000-tallet holdt seg i underkant av ett drap per 100 000 innbygger årlig, noe lavere enn på 1980/90-tallet, og et av de laveste nivåene i verden.
Fjellsmådøgnflue
Voksne (imago)
Kroppen er 5-7 millimeter lang. Kroppen er kremfarget oliven eller mer gråoliven. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval på form. Lengst bak på bakkroppen er det to haletråder (cerci).
Levevis
Fjellsmådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
Politisk asyl
Politisk asyl er den beskyttelsen en stat kan gi forfulgte personer under sin jurisdiksjon, først og fremst på sitt territorium, men også på sine ambassader og ombord på fartøyer under nasjonens flagg.
Norge
«Hensikten med asylinstituttet er at mennesker som trenger det skal kunne søke beskyttelse i et annet land. To viktige forutsetninger må være til stede for at dette skal fungere. For det første at stater slutter seg til og står ved sine internasjonale forpliktelser, for det andre at asylinstituttet har støtte i befolkningen.»
Evenkij-demningen
Det var opprinnelig planlagt at demningen skulle gi kraft til et vannkraftverk, og stå ferdig en gang mellom 2016 og 2020. Men i 2010 ble det inntil videre besluttet at det ikke skal utvinnes vannkraft fra dette anlegget.
Rødfrynset bjørnespinner
Levevis
Larvene vokser seint. Den overvintrer omtrent halvveis i utviklingen. Eldre larver er vanligvis aktive om natten og gjemmer seg om dagen. Rødfrynset bjørnespinner tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter to til tre uker.
Navnet
Det latinske navnet Diacrisia eller diakrisis (gresk  betyr forskjell, utskilt, forskjellig. Navnet betyr  sannio betyr narr, (å herme), og Linné, beskrev opprinnelig hannen og hunnen som to ulike arter.  På svensk heter den Rödfransad björnspinnare, på engelsk Clouded Buff''
Orminge
Orminge er en forstad i Boo i Nacka kommune, ca. 16 kilometer utenfor det sentrale Stockholm.
Bebyggelse
Västra Orminge slik det ser ut i dag, ble bygd i perioden mellom 1967 og 1971, og var en del av millionprogrammet. «Sukkerbitene» og «togvognene» (som husene kalles) er bygd av ferdigstøpte betongblokker som er støpt andre steder og deretter fraktet til Orminge for montering. Fasadene er i dag K-merket.
Admiral (sommerfugl)
Levevis
Den immigrerer sørfra på våren, og legger egg i Norge, på sin vandring nordover. Utpå sensommeren klekkes andre-generasjonen, som for en stor del er klekt i Norge. Derfor kan en se fargerike og vakre admiraler om høsten, selv langt nord i Norge.
Sydlig smådøgnflue
Levevis
Sydlig smådøgnflue finnes i små bekker og større elver med rennende vann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 1 år.
Death Mills
Handling
Innbyggerne som bodde i byer eller landsbyer i nærheten av leirene ble også tvunget til å besøke disse leirene, og se hva som faktisk hadde foregått der. Sammen med resten av den tyske befolkningen fikk de skylden for å ha medvirket til nazistenes forbrytelser.
Goomba
Goomba er en skapning i Mario-spillene, utviklet av Nintendo. Den er en bevisst sopp.
Night Will Fall
Historie
Opptak fra den uferdige spillefilmen fra 1945]ble lansert i 1984 som en del av Memory of the Camps-filmen. Sistnevnte ble vist på tv i USA året etter.
Jærtegn
I moderne tolkningslære, semiologi og semiotikk, i arven etter Ferdinand de Saussure, grunnlegger av fagdisiplinen semiotikk, går man ut fra at noe nødvendig samsvar mellom signifikant og signifikat forekommer sjelden, om i det hele tatt; og at forholdet mellom signifikant og signifikat vesentlig er vilkårlig, slik at overensstemmelse avhenger av sosial kontrakt. Troen på jærtegn er et kjennetegn på en magisk virkelighetsoppfatning.
Tone Hansen
Tone Hansen (født 1970 i Kirkenes, oppvokst i Klæbu) er en norsk kunstner, kurator, kunstskribent og direktør ved Munch-museet i Oslo fra oktober 2022.
Vinger
Historie
Vinger nevnes i Håkon Håkonssons saga. Kongen sloss mot Ribbungene på Glåma og gamle Hov kirke. Til slutt ble Ribbungene jaget gjennom et nor til Vingersjøen og videre inn i Eidskog.